Perfek vir skool: Vinnige sjokoladekoek | SARIE
Perfek vir skool: Vinnige sjokoladekoek	deur Barbara Joubert
Môre begin die skole weer en dan begin die jaar eers. Hier’s ’n resep wat jy byderhand moet hou: Vinnige sjokoladekoek. Hierdie maklike resep is vir wanneer jou kind op die nippertjie aankondig: “Ma, ons moet môre koek skool toe vat.” Vir ’n vierkantige pan van sowat 15 x 20 cm.
sowat 12 blokke
• 60 ml kakao gemeng met 60 ml warm water
Vir ’n vierkantige pan van 32 x 38 cm
sowat 24 blokke
• 460 g (500 ml) sagte botter
• 560 g (1 000 ml) koekmeel
• 120 ml kakao gemeng met 120 ml warm water
Verhit jou oond tot 180 ºC. Voer die boom van die pan uit met bakpapier en smeer of spuit die pan goed. Plaas al die bestanddele in ’n mengbak. Meng alles saam teen ’n lae spoed tot ’n gladde beslag. Jy kan die menger vinniger stel wanneer die bestanddele deurgemeng is. Skep in die uitgevoerde pan en bak vir 25 minute. Haal uit die oond en laat effens afkoel in die pan voor jy die koek op ’n afkoelrak uitkeer. Versier met sjokolade-versiersel. Sny die koek in blokke so groot soos jy verkies en plaas ’n sjokolade-truffel bo-op elkeen.
Dié resep is vir die groter sjokoladekoek. Halveer dit as jy die kleiner een bak.
• 500g (960 ml) versiersuiker
• 40 g (100 ml) kakao
Sit die botter in jou elektriese menger. Sif die versiersuiker en kakao saam. Voeg dit by die botter. Meng alles goed saam en voeg melk by vir gladde versiersel.